Morbier (ost)

Morbier er en halvhard ost fra Jura i Frankrike, som uvanlig nok har et lag av treaske i midten. Før benyttet gjeterne sot fra ystekaret for å skille morgen- og kveldsmelken fra hverandre, og dette ble så til Morbier-osten.

Nå produseres ikke osten på denne måte, men osten deles fortsatt i to deler og et lag av aske og salt tilsettes for å få fram det karakteristiske utseendet. Osten er produsert av pasteurisert eller upasteurisert kumelk. Den er ganske mild i smaken, men flere smaker fremtrer om den romstempereres. Fettgehalten ligger på 45% i tørrmassen.

Kategori:Franske oster